Document ID: 32006D0675

32006D0675
L 276/109
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ 2006/675/ОВППС СЪВЕТА
от 10 август 2006 година
относно участие от страна на Конфедерация Швейцария във военната операция на Европейския съюз в подкрепа на Мисията на Организацията на обединените нации в Демократична република Конго по време на избирателния процес
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 13, параграф 3 от него,
като има предвид, че:
(1)
Комитетът по политика и сигурност, в съответствие с трета алинея от член 25 от Договора и съобразно член 10, параграф 2 от Съвместно действие 2006/319/ОВППС на Съвета от 27 април 2006 г. относно военната операция на Европейския съюз в подкрепа на Мисията на Организацията на обединените нации в Демократична република Конго по време на избирателния процес (1), прие Решение МООН ОВПС/1/2006 (2) и Решение MOОН ОВПС/2/2006 (3) на 30 май 2006 г.
(2)
След препоръките относно участието от страна на Конфедерация Швейцария от оперативния командир на ЕС и Военния комитет на Европейския съюз, участието от страна на Конфедерация Швейцария трябва да се приеме.
(3)
В съответствие с член 6 от протокола относно позицията на Дания, приложен към Договора за Европейския съюз и Договора за създаване на Европейската общност, Дания не участва в изработването и изпълнението на решенията и действията на Европейския съюз, които имат значение за отбраната,
РЕШИ:
Член 1
1. Приема предложението за участие от Конфедерация Швейцария в операция EUFOR RD Конго.
2. Конфедерация Швейцария ще бъде представена в Комитета на участниците, създаден от Решение MOОН ОВПС/2/2006.
Член 2
Настоящото решение влиза в сила от деня на приемането му.
Член 3
Настоящото решение се публикува в Официален вестник на Европейския съюз.
Съставено в Брюксел на 10 август 2006 година.

Labels: 18
15
5